แจ้งย้ายที่ทำการ-เลื่อนงานหนีม็อบ
ธนาคารธนชาตแจ้งย้ายที่ทำการชั่วคราว ขณะที่การจัดงานใกล้ที่ชุมนุมแยกราชประสงค์ต้องเลื่อนออกไป
5 เม.ย. 2553

ธนาคารธนชาตแจ้งย้ายที่ทำการชั่วคราว ขณะที่การจัดงานใกล้ที่ชุมนุมแยกราชประสงค์ต้องเลื่อนออกไป
ธนาคารธนชาต จำกัด (มหาชน) แจ้งว่า ธนาคารฯย้ายที่ทำการสาขาและเปิดบริการชั่วคราว ดังนี้ สาขาสยามพารากอน ย้ายไปที่สาขาสยามสแควร์, สาขาเซ็นทรัลเวิลด์ ย้ายไปเปิดชั่วคาราวสาขาเซ็นจูรี่และ สาขาสยามดีสคอฟเวอร์รี่ ย้ายไปชั่วคราวที่สาขาย่อยศูนย์การค้ามาบุญครอง
ขณะที่บริษัท โอกิลวี่ พับลิค รีเลชั่นส์ เวิลด์วายด์ บริษัท เอเจนซี่ โฆษณา ได้แจ้งยกเลิกงาน “เคลียร์ เมน เชียร์บอลระดับโลก ตะลุยแอฟริกาใต้” ในวันพฤหัสบดีที่ 8 เมษายน 2553 ระหว่างเวลา 13.00 – 15.00 น. ณ บริเวณสยามสแควร์ ซอย 3 ออกไป เนื่องจากสถานการณ์บ้านเมืองที่ไม่เรียบร้อย